Herflugvél með 38 um borð hvarf af ratsjá yfir Suður-Íshafi - Var á leið frá Chile til Suðurskautslandsins þegar samband rofnaði 38 manns voru um borð í flugvélinni sem hvarf tæpri einni og hálfri klukkustund eftir brottför Herflutningaflugvélar af gerðinni Lockheed C - 130H Hercules , frá flughernum í Chile með 38 manns um borð , er saknað eftir að hún hvarf af ratsjá í gærkvöldi yfir Suður-Íshafi , mitt á milli syðsta odda Suður-Ameríku og Suðurskautlandsins . Herflugvélin fór í loftið frá Chabunco-herstöðinni í Punta Arenas klukkan 19:55 í gærkvöldi að íslenskum tíma og var förinni heitið til President Eduardo Feri Montalva herflugvallarins sem er bækistöð á King George eyju á þeim hluta Suðurskautslandsins sem tilheyrir Chile . Samband við vélina rofnaði hinsvegar tæpri einni og hálfri klukkustund síðar , klukkan 21:13 UTC í gærkvöldi , og er talið að vélin hafi farist yfir hafinu . Eduardo Mosqueira , yfirmaður innan flughersins í Chile , segir að að áhöfnin hafi gert tilraun til þess að lenda „ einhversstaðar “ en ekkert neyðarkall barst frá flugvélinni . Flugvélin var hálfnuð yfir „ Drake Passage “ er sambandið rofnaði Um borð í flugvélinni voru 17 áhafnarmeðlimir og 21 farþegi en tilgangur fararinnar var að sinna viðhaldsvinnu á fljótandi eldsneytisleiðslu sem hitar og kyndar upp starfsstöð fyrir þá sem þar dvelja hverju sinni á Presidente Eduardo Frei Montalva stöðinni . Flugherinn í Chile hefur sent björgunar - og leitarflugvélar af stað til þess að finna flugvélina en talið er að hún hafi verið komin um 450 mílur áleiðis af flugleiðinni sem telur 770 mílur . Því er talið að vélin hafi verið hálfnuð yfir Drake-sundið sem skilur að syðsta odda Chile og Antarktíku-skagann á Suðurskautslandinu en á þessu svæði geisa oft verstu óveður sem finna má á jörðinni sem tilheyrir „ Furious Fifties “ svæðinu í kringum 50° S breiddargráðu á suðurhvelinu . Herflutningaflugvél sömu gerðar og sú sem saknað er Presidente Eduardo Frei Montalva stöðin hefur 1.300 metra langa flugbraut en stöðin er mjög mikilvæg fyrir flugsamgöngur milli Suður-Ameríku og Suðurskautsins og þá er King George eyjan einnig laus við allan ís , ólíkt meginlandi Suðurskautsins . Dvalið er allan ársins hring á stöðinni og í þorpinu Villa Las Estrellas má meðal annars finna sjúkrahús , skóla , banka og lítla matvöruverslun . Um 80 manns dvelja í Villa Las Estrellas allan ársins en yfir sumartímann eru um 150 manns sem hafa þar viðdvöl og er stór hluti af þeim vísindamenn .